અરવિંદ અને ગુજરાતનો સંબધ અતૂટ છે. વડોદરા ખાતે સયાજીરાવે સ્થાપેલી કૉલેજમાં (જે પાછળથી વિશ્વવિખ્યાત યુનિવર્સિટી બની) નોકરી અર્થે અરવિંદ ઈ.સ. 1893થી 1906 સુધી, એટલે કે 13 વર્ષ રહ્યા. ગુજરાત અરવિંદની સાધનાભૂમિ રહી છે, આધ્યાત્મિકતાને પ્રથમ દીક્ષા અરવિંદને ગુજરાત, વડોદરાના શાંતિપૂર્ણ જીવનમાં મળી હતી. મરાઠી અને ગુજરાતી ભાષા સાથે તેમનો નિકટનો સંબધ બંધાયો અને તેમણે કવિ ન્હાનાલાલના ‘વંસતોત્સવ’નું પઠન પણ કરેલું.